રાજપરા ગામે રહેતા ફકીર પરિવારના ત્રણ યુવાનોને નાણાંના ડખ્ખામાં શનિવારે હુમલાખોરોએ ઢોરમાર માર્યો હતો. ઈજાગ્રસ્તોને જૂનાગઢ ખસેડવામાં આવ્યા હતા. જ્યાં પોલીસે ઈજાગ્રસ્તોના નિવેદનો નોંધ્યા હતા. પરંતુ કોઈ કાર્યવાહી કરી ન હતી. જેના પગલે જાણે ખાખીનો કોઈ ખોફ જ ન હોય તેમ ફરી હુમલાખોરોએ રવિવારે રાત્રીના ફકીર પરિવારના ઘરે હુમલો કરી લૂંટ ચલાવી વાહનો અને મકાનોમાં આગ ચાંપી દીધી હતી.